Hacker - Wikipedia

# Hacker

### Na Galipedia, a wikipedia en galego.

Un hacker (do inglés hack, recurtar), tamén chamado sombreiro branco (white hat), é o neoloxismo utilizado para referirse a un experto en varios campos relacionados coa computación e telecomunicacións: programación, redes de comunicacións, sistemas operativos, hardware de rede/voz.

O seu entendemento adoita estar centrado nos sistemas informáticos, xa for de tipo hardware ou software. Chámase normalmente hackeo e hackear ás obras propias dun hacker.

Dise que o termo de Hacker surxiu dos programadores do Massachusetts Institute of Technology (MIT), que nos 60, por usaren hacks, chamaronse hackers, para indicaren que podían facer programas mellores e máis eficaces, ou que facían cousas que ninguén puidera facer. No mesmo sentido, adoita dicirse que o sistema GNU/Linux foi creado e é mantido por hackers. O nome composto é polo Proxecto GNU que, por diversas cuestións, adoptou o núcleo do sistema feito por Linus Torvalds, Linux.

O termo "Hacker" trascende aos expertos relacionados coa informática, para se referir tamén a calquera profesional que está no cumio da sua profesión, xa que na descrición máis pura, un "Hacker" é aquela persoa a quen apasiona o coñecemento, descobrir ou aprender novas cousas e/ou compartilas sen limitacións cos demais.

O termo actualmente é algo ambiguo, xa que tamén se utiliza para referirse a:

- Aficionados á informática que procuran defectos, portas traseiras (backdoors) e mellorar a seguridade do software, así como previr posíbeis erros no futuro (ver: Buratos de seguridade).
- Delincuentes informáticos, ou crackers, que é o seu uso máis extendido, e que sería incorrecto, segundo os propios hackers.

Tamén existen os chamados sombreiros negros (black hat) que usan o seu coñecemento, con fins maliciosos, antimorais ou até bélicos, como intrusión de redes, aceso ilegal a sistemas gubernamentais, roubo de información e moitos máis crimes informáticos. Tamén é chamado hacker quen distribuir material ilegal ou moralmente inaceptábel, como fabricación de virus, ferramentas de hackeo e diversas actividades ás veces ligadas aos movementos antisistema.

Traído desde "http://gl.wikipedia.org../../../h/a/c/Hacker.html"

Categorías: Informática | Seguridade informática

##### Views

- Artigo
- Discusión
- Revisión actual

##### Procura

##### Outras linguas

- العربية
- Asturianu
- Bosanski
- Català
- Česky
- Dansk
- Deutsch
- English
- Español
- Euskara
- فارسی
- Suomi
- Français
- עברית
- Magyar
- Bahasa Indonesia
- Italiano
- 日本語
- 한국어
- Lietuvių
- Nederlands
- Norsk (bokmål)
- Polski
- Português
- Русский
- Simple English
- Slovenščina
- Српски / Srpski
- Svenska
- ไทย
- Türkçe
- Українська
- Tiếng Việt
- ייִדיש
- 中文